སྤྱིར་ང་ཚོ་མི་སུ་ཡིན་ཡང་དངོས་ཡོད་འཚོ་བ་དང་མ་འོངས་ཕུགས་བསམ་གྱི་འཚོ་བ་གཉིས་ཀྱི་ནང་གནས་ཡོད།ང་ཚོས་མ་འོངས་ཕུགས་བསམ་གྱི་འཚོ་བ་དེ་ཉིད་མཚར་སྡུག་འོད་སྟོང་ཅན་ཞིག་དང་རིན་ཐང་གཞལ་མེད་ཅིག་ཏུ་གཏོང་ན་དཔེ་ཀློག་ནི་ཐབས་ལམ་ཁོ་ན་ཡིན།དེའི་རྒྱུ་མཚན་ནི་དཔེ་ཆས་ཁྱོད་ལ་ཐད་ཀར་གནད་དོན་ཐག་གཅོད་རོགས་བྱེད་མི་ཐུབ་མོད།འོན་ཀྱང་ཁྱོད་ལ་གཞི་འཛིན་ས་ཡག་པོ་ཞིག་མཁོ་སྤྲོད་གནང་ཐུབ།དཔེ་ཀློག་བྱེད་པའི་སྐར་ཆ་རེ་རེ་ནི་མཁས་པ་དག་དང་བསམ་བློ་བརྗེ་རེས་བྱེད་པའི་བགྲོ་གླེང་རེ་རེ་ཡིན་ཞིང་།སློབ་བུ་ཁྱོད་རང་ནར་སོན་པའི་གོ་རིམ་རེ་རེ།མདོར་ན་ཁྱོད་ཀྱི་ཕུགས་བསམ་མངོན་འགྱུར་བྱེད་པའི་ཐབས་ལམ་རེ་རེ་དང་།ཁྱོད་རང་མཚར་སྡུག་འོད་སྟོང་ལྡན་པའི་འཇིག་རྟེན་དུ་བསྐྱོད་པའི་མདུན་སྐྱོད་རེ་རེ་ལགས།